In nomine... mense aprili ante Pasca. Nos Guillelmus, dictus Gerber et Ioannes, frater eius, liberi defuncti Ioannis Gerber de Rouura..., quod nos debemus magistro et fratribus domus Dei de Brochons et eius successoribus sex quarteranchias bladi frumenti et aunae per medium ad mensuram Diuionis annui redditus in festo beati Remigii, quas praefatus Ioannes cuius sumus heredes dedit et legauit in ultima uoluntate sua pro remedio animae suae fratribus et magistro supradictis, quas quidem sex quarteranchias dicti bladi promittimus et tenemur per iuramenta... et eas assedimus et assignamus eisdem magistro et fratribus et eorum successoribus super partem nostram decimae de Champaufroit et quia per longum tempus indicta solutione cessauerimus in preiuditium dictorum magistri et fratrum non modicum, nos ratione arreragiarum dictae solutionis in quibus eisdem tenebamur quittamus penitus et absoluimus ipsos magistrum et fratres ac eorum successores de omnibus actionibus et rationibus in quibus ipsi nobis possunt uel debent tenere de caetero aut umquam potuerunt teneri tam ratione unius parsotular (sic), in quo assedebamus ipsos magistrum et fratres nobis teneri annui redditus quam qualibet alia ratione; promittentes per prestitum iuramentum contra praedicta de caetero non uenire uolentesque nos compelli... Actum in presentia Hugonis de Cabro..., Moriseti de Mirabello, clerici, et domini Odonis, militis... ... Sigillatum sigillo ducis integro.